Timotheus Eberhard von Bock

pisi|1750.–1760. aastatel rajatud Võisiku mõisa härrastemaja
pisi|Bocki (Lahmuse) suguvõsa vapp
Timotheus Eberhard von Bock (24. november (13. november vkj) 1787 Tartu – 23. aprill (11. aprill vkj) 1836 Võisiku mõis) oli baltisaksa päritolu Venemaa dissident ja sõjaväelane.

 Elulugu 
Timotheus Eberhard von Bock sündis Lahmuse Bockide Viljandimaa  Kolga-Jaani kihelkonna Võisiku mõisniku, kreisimarssali Georg Karl Heinrich von BockiBock, Georg* Carl Heinrich v. (1758-1812), BBLD - Baltisches biografisches Lexikon digital (1758–1812) ja Katharina Margaretha Berens von Rautenfeldi pojana.

Bock astus Venemaa keisririigi sõjaväkke ja võttis osa Napoleoni vastastest sõdadest. Bock saavutas sõjaväes keisri ihukaitseväe polkovniku auastme.

1816. aastast elas ta Võisiku mõisas Kolga-Jaani kihelkonnas Viljandimaal.

1818. aastal saatis ta keiser Aleksander I-le Venemaa konstitutsiooni projektiAnatoli Predtetšenski, BOCKI KONSTITUTSIOONI PROJEKT (1818. А.), Eesti NSV Teaduste Akadeemia Toimetised, 1952, kd 2, nr 4, milles taunis isevalitsust ja pärisorjust. Seepeale Bock vahistati ja 1818–1827 oli ta Schlüsselburgi kindluses vangisAstaf von Transéhe-Roseneck. Genealogisches Handbuch der livländischen Ritterschaft. 1, seite 584.

Oma kirjas keisrile on ta öelnud: "Minu süda kuulub tervenisti ainult suurele rahvale, kellega tihedas ühenduses olen ma ette võtnud ja teoks teinud seda, mis kõige suurepärasem siin maailmas (...) Isegi, kui Venemaal puuduks aadelkond, hõivaks tema rahvas ikkagi silmapaistva koha tsiviliseeritud rahvaste hulgas. See, kellel endal on olnud võimalus võrrelda eri maade alamklasse, leiab, et vene habemik on esimesel kohal Euroopas oma religioossuse, kodumaa-armastuse, puhtsüdamlikkuse, toimekuse, taibukuse poolest. Ta kutsus ka liivimaalasi venestuma: "Me peame olema venelased, me võime saada venelasteks, saagem siis venelasteks." Ta loetles vaimustusega suurte vene luuletajate, skulptorite, kunstnike, heliloojate ja näitlejate nimesid ja rõhutas, et Venemaal on olemas suurte teenetega riigimehi, kes suudavad lahendada ülesandeid Euroopa mastaabis.Karl Hein. Ajaloolised isikud eesti ilukirjanduses. Estada, Tallinn 2012. Lk. 130

Timotheus Eberhard von Bock lõpetas elu enesetapuga. Ta on maetud koos abikaasaga perekonnakalmistule, Võisiku mõisa kalmistul.

 Perekond 
Timotheus Eberhard von Bock abiellus 1817. aastal eestlasest kutsaritütre Ewa Catharina Mättikuga. Abielust sündis:
 Georg von Bock (1818–1876), vene viitseadmiral

 Sugupuu 

 Kujutamine kultuuris 
Ta on peategelane Jaan Krossi  1978. aastal ilmunud romaanis "Keisri hull".

Mikk Mikiveri samanimelises Draamateatri lavastuses 1984. aastal kehastas Bocki Paul Poom. Viljandi Ugala teatri lavastuses esitas seda rolli Peeter Tammearu.

 Viited 

 Välislingid 
 Lühike elulugu
 Väljavõte Eestimaa rüütelkonna genealoogilisest käsiraamatust

Kategooria:Võisiku mõisnikud
Kategooria:Baltisaksa sõjaväelased
Timotheus Eberhard
Kategooria:Sündinud 1787
Kategooria:Surnud 1836